Nr. L 222/42 De Europæiske Fællesskabers Tidende 10. 8. 91 KOMMISSIONENS AFGØRELSE af 19. juli 1991 om overførsel inden for 6. EUF af ikke-anvendte bevillinger hidrørende fra de ikke-programmerbare midler til de oversøiske lande og territorier (91/404/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, . under henvisning til Rådets afgørelse 86/283/EØF af 30. juni 1986 om de oversøiske landes og territoriers associe- ring med Det Europæiske Økonomiske Fællesskab ()), senest ændret ved afgørelse 91/312/EØF (?), særlig artikel 137, stk. 3, under henvisning til den interne aftale af 1985 om finan- siering og forvaltning af Fællesskabets bistand, i det følgende benævnt »den interne aftale« (?, og ud fra følgende betragtninger : Ved afgørelse 86/283/EØF foretog Rådet en række tilde- linger til de oversøiske lande og territorier, i det følgende benævnt »OLT«, inden for rammerne af 6. Europæiske Udviklingsfond (EUF); af den ikke-programmerbare del af disse tildelinger findes restbeløb, hvorover der ikke er disponeret, for så vidt angår katastrofebistand og bistand til modtagelse af flygtninge og repatrierede, på sammen- lagt 3415000 ECU; ifølge denne afgørelse, hvis gyldighedsperiode udløb den 30. juni 1991, skal disse bevillinger, hvorover der ikke er disponeret, ved udløbet af afgørelsens gyldighedsperiode tilbageføres til Fonden med henblik på finansiering af andre foranstaltninger inden for det finansielle og faglige samarbejde, medmindre Rådet træffer anden afgørelse ; det kan på baggrund af aftaler indgået under Rådets forhandlinger angående 7. EUF ikke forventes, at Rådet træffer anden afgørelse ; midlerne bør derfor tilbageføres til de berørte tre OLT-områder i samme forhold som ved fordelingen af de programmerbare midler under 6. EUF i juni 1986; der bør herefter gennemføres en supplerende programme- ringsprocedure i samarbejde med de kompetente myndig- heder i de berørte OLT, for så vidt angår de yderligere beløb, der derved stilles til deres rådighed ; som led i en hensigtsmæssig styring bør denne programmering supplere og finde sted sideløbende med den programme- ring, der skal foretages inden for rammerne af 7. EUF i medfør af den nye associeringsafgørelse, som for nylig blev truffet af Rådet — TRUFFET FØLGENDE AFGØRELSE : Artikel 1 For så vidt angår tildelingerne for 6. EUF til OLT, over- føres de bevillinger til katastrofebistand og bistand til modtagelse af flygtninge og repatrierede, hvorover der ikke er disponeret, til finansiering af projekter og aktions- programmer, som gennemføres ved hjælp af gavebistand i hvert af de tre OLT-områder, som henhører under Neder- landene, Frankrig og Det Forenede Kongerige. Disse bevillinger fordeles således : — britiske OLT — franske OLT — nederlandske OLT 615 000 ECU 1 400 000 ECU 1 400 000 ECU. Artikel 2 Det pålægges EUF's ledende anvisningsberettigede at gennemføre de supplerende programmeringsprocedurer i samarbejde med de kompetente myndigheder i de pågæl- dende OLT sideløbende med den programmering, der skal foretages inden for rammerne af 7. EUF. Artikel 3 Denne afgørelse træder i kraft dagen efter offentliggø- relsen i De Europæiske Fællesskabers Tidende. Udfærdiget i Bruxelles, den 19. juli 1991. På Kommissionens vegne Manuel MARIN Næstformand ()) EFT nr. L 175 af 1. 7. 1986, s. 1. (?) EFT nr. L 170 af 29. 6. 1991, s. 13. () EFT nr. L 86 af 31. 3. 1986, s. 210.